**ΜΑΘΗΜΑ:**

ΚΟΙΝΩΝΙΚΗΣ ΚΑΙ ΠΟΛΙΤΙΚΗΣ ΑΓΩΓΗΣ Γ΄ ΓΥΜΝΑΣΙΟΥ

**ΕΝΟΤΗΤΑ:**

Κεφάλαιο 9: Εκλογές, κόμματα, ΜΜΕ

9.5 Μ.Μ.Ε.

**Βιβλιογραφική αναφορά:**

Κοινωνική και Πολιτική Αγωγή Γ΄ Γυμνασίου, βιβλίο μαθητή, Κεφ. 9.5., σ. 83-84.

**Διδακτικοί Στόχοι:**

1. Να περιγράφουμε τις βασικές λειτουργίες των ΜΜΕ
2. Να συνειδητοποιήσουμε πως η ελεύθερη διακίνηση ιδεών και η πρόσβαση στην πληροφόρηση είναι κρίσιμοι παράγοντες για την λειτουργία της δημοκρατίας
3. Να ασκούμε κριτική στη διασπορά ψευδών ειδήσεων και στη χειραγώγηση των πολιτών μέσω των ΜΜΕ

**Ανάκληση Γνώσης**

Τι είναι ένα πολιτικό κόμμα; Ποιοι οι σκοποί του;

Για ποιο λόγο θεωρείται σημαντική η λειτουργία των κομμάτων και διασφαλίζεται ο πολυκατισμός;

**-1η Διδακτική Ενέργεια:** Καταιγισμός ιδεών

Μέσα Μαζικής Ενημέρωσης (τηλεόραση, ραδιόφωνο, διαδίκτυο).

Πόση ώρα περνάμε χρησιμοποιώντας τα καθημερινά/εβδομαδιαία;

Για ποιο λόγο; Τι αναζητάμε;

(Λένε και Γράφω)

**-2η Διδακτική Ενέργεια:** Εννοιολογικός χάρτης.

Βασικές Λειτουργίες ΜΜΕ:

1. Η ενημέρωση και πληροφόρηση των πολιτών.
2. Η πολιτιστική και μορφωτική προσφορά,
3. Η δημιουργία του «πλανητικού χωριού»

(Σχολιασμός)

**-3η Διδακτική ενέργεια:** Εισηγητική αναπλαισίωση

1. Η ενημέρωση και πληροφόρηση των πολιτών. Αυτόεπιτυγχάνεται με εκπομπές και περιεχόμενο ενημέρωσης για θέματα κοινωνικά και πολιτικά στα οποία εκφράζονται όλες οι απόψεις, ώστε να διαμορφώνεται μια ενημερωμένη κοινή γνώμη.

2. Η πολιτιστική και μορφωτική προσφορά, μέσα από εκ πομπές και άρθρα που ενημερώνουν, μορφώνουν και καλλιεργούν την κρίση.

3. Η δημιουργία του «πλανητικού χωριού» μέσω της παγκόσμιας επικοινωνίας. Κάθε πληροφορία αναμεταδίδεται ταχύτατα μέσω του διαδικτύου σε όλο τον πλανήτη. Με τον τρόπο αυτό τα άτομα: • κατανοούν και σέβονται τις ιδιαιτερότητες των άλλων πολιτισμών, • ευαισθητοποιούνται για τα προβλήματα της παγκόσμιας κοινότητας, • συνειδητοποιούν ότι είναι πολίτες μιας πανανθρώπινης κοινωνίας.

Για τους παραπάνω λόγους, η Πολιτεία με Συνταγματική πρόβλεψη (άρθρο 14) και άλλα μέσα προβλέπει την ελεύθερη διακίνηση των ιδεών και την ελευθερία του Τύπου και την διαφύλαξη των δικαιωμάτων του χρήστη (ΕΣΡ, Κώδικας Δεοντολογίας).

**-4η Διδακτική ενέργεια:** Συζήτηση.

Τα ΜΜΕ, ειδικά τα μεγάλα, διαθέτουν μεγάλη (άτυπη) εξουσία/δύναμη. Η με βάση τα πραγματικά γεγονότα, πολυφωνική και ποιοτική ενημέρωση του Πολίτη είναι πολύ σημαντική για την λειτουργία της δημοκρατίας.

1. Έχουμε περιπτώσεις διασποράς παραπλανητικών ειδήσεων και πληροφοριών από τα ΜΜΕ;
2. Πόσα συχνά συμβαίνει αυτό; Για ποιους λόγους; Με τι στόχους;
3. Ποια η ευθύνη μας ως πολίτες; Ποια η ευθύνη της Πολιτείας;

 **Δραστηριότητα:**

Να επιλέξετε ένα σημαντικό επίκαιρο κοινωνικό θέμα που σας ενδιαφέρει. Να διαβάσετε τον τρόπο που το παρουσιάζουν δύο ημερήσιες εφημερίδες και δύο τηλεοπτικά κανάλια. Να σχολιάσετε τα αποτελέσματα της μικρής σας έρευνας σε σχέση με την αντικειμενικότητα της πληροφόρησης.

(ΚΠΑ Βιβλίο Μαθητή, Κεφ. 9, σελ. 85, Δραστηριότητα 4.)